GULF โบรกแนะซื้อเป้า 53 บาท ลุ้นกำไรปี 65 โตเด่นแตะ 9.5 พันล้าน
GULF โบรกแนะซื้อเป้า 53 บาท ลุ้นกำไรปี 65 โตเด่นแตะ 9.5 พันล้าน ปี 66 ทะลุ 1.54 หมื่นล้าน  “รับรู้โครงการใหม่เต็มปี-ต้นทุนพลังงานมีโอกาสลดลง
GULF โบรกแนะซื้อเป้า 53 บาท ลุ้นกำไรปี 65 โตเด่นแตะ 9.5 พันล้าน ปี 66 ทะลุ 1.54 หมื่นล้าน “รับรู้โครงการใหม่เต็มปี-ต้นทุนพลังงานมีโอกาสลดลง
27 ต.ค. 2565

บล.ดาโอ ระบุในบทวิเคราะห์วันนี้ (27 ต.ค.65) ว่า บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF โดยปรับเพิ่มประมาณการกำไรปี 2566 ขึ้น หนุนด้วยการ COD โครงการใหม่ที่เริ่มในช่วงปลายปี 2565 ราว 600 Mwe และได้ประโยชน์จากฐานของ Ft ที่ถูกยกระดับขึ้นราว 23 สต./หน่วย (เต็มปี) ขณะที่ราคาก๊าซธรรมชาติในปี 2566 มีโอกาสลดลง
อีกทั้งคาดการลงทุนใน INTUCH และธุรกิจอื่นๆ นอกเหนือจากกลุ่มพลังงานจะมีความชัดเจนขึ้นในปี 2566 และอาจจะนำไปสู่การปรับประมาณการกำไร Outlook ของนักวิเคราะห์ในตลาด
โดยประเมินกำไรสุทธิปี 2565 ที่ 9.5 พันล้านบาท โต 24% เทียบช่วงเดียวกันของปีก่อน และปี 2566 อยู่ที่ 1.54 หมื่นล้านบาท โต 61% เทียบช่วงเดียวกันของปีก่อน